text: রবীন্দ্র সরোবর স্টেডিয়াম হল ভারতের পশ্চিমবঙ্গ রাজ্যের রাজধানী কলকাতা শহরের ঢাকুরিয়া অঞ্চলে রবীন্দ্র সরোবর হ্রদের ধারে অবস্থিত একটি মাল্টি-ইউজ স্টেডিয়াম। রবীন্দ্র সরোবর স্টেডিয়ামই কলকাতা শহরের প্রথম কংক্রিট স্টেডিয়াম । এটি ফুটবল ম্যাচের জন্য ব্যবহৃত হয়। এই স্টেডিয়ামটি ক্যালকাটা প্রিমিয়ার ডিভিশনের টালিগঞ্জ অগ্রগামী দলের ঘরের মাঠ হিসেবে ব্যবহৃত হয়। ১৯৬১ সালে ২৬,০০০ আসনবিশিষ্ট এই স্টেডিয়ামটি উদ্বোধন করা হয়েছিল।
  
  প্রি-অলিম্পিক্স ফুটবল
  ১৯৬৪ প্রি-অলিম্পিক্স ফুটবলে ভারত বনাম ইরানের ম্যাচ এই মাঠে অনুষ্ঠিত হয় । ভারত এক গোলে এগিয়েও শেষমেশ ১-৩ হেরে যায় ।
  
  তথ্যসূত্র 
  
  বিষয়শ্রেণী:কলকাতার স্টেডিয়াম
  বিষয়শ্রেণী:পশ্চিমবঙ্গের ফুটবল মাঠ
title: রবীন্দ্র সরোবর স্টেডিয়াম